Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5644

c) egy további betű, amely a címzett szervezeten belül egy osztályt, részleget, vagy eljáró egységet azonosít. Az X betűt kell használni helykitöltésre, ha ilyen további azonosításra nincs szükség. 4.4.15.2.1.3.1 Ha egy közleményt olyan szervezetnek kell címezni, amelynek nem osztottak ki a 4.4.15.2.1.3 pontban leírt típusú ICAO három-betűs jelzést, akkor a célállomás négy-betűs helység jelölése után az ICAO három-betűs YYY (vagy, katonai szervezet, vagy szolgálat esetében az ICAO három-betűs YXY) jelzést kell írni. A címzett szervezet nevét ilyenkor a közlemény szövegének első elemeként kell feltüntetni. Az ICAO három-betűs YYY vagy YXY jelzés után a következő nyolcadik) betűnek a helykitöltő X betűnek kell lennie. 4.4.15.2.1.3.2 Amikor egy közleményt egy repülésben lévő légijárműnek kell megcímezni, és a közlemény - mielőtt a Légiforgalmi Mozgó Szolgálat továbbítaná - útjának egy részét az AFTN hálózaton keresztül teszi meg, akkor annak a légiforgalmi állomásnak a helység jelölése után, amelynek továbbítania kell a közleményt a légijármű részére, az ICAO három-betűs ZZZ jelzést kell írni. Ezután a légijármű azonosítóját a közlemény szövegrészének első elemeként kell feltüntetni. Az ICAO három-betűs ZZZ jelzés után a következő (nyolcadik) betűnek a helykitöltő X betűnek kell lennie. 4.4.15.2.1.4 A teljes címzés a nyomtatott példányon legfeljebb három sort foglalhat el, és a 4.4.16 pontban leírtak kivételével, külön címzett megjelölést kell használni minden egyes címzettre, akár egy helyen találhatók azok, akár nem. 4.4.15.2.1.5 A címzett megjelölés csoport(ok) befejezése után közvetlenül egy kijelölési funkciót kell beilleszteni. 4.4.15.2.1.6 Ha a közleményt továbbításra nyomtatott formában veszik át, és a közlemény több címzett megjelölést tartalmaz, mint amennyi a nyomtatott lapon három sorban elfér, akkor az ilyen közleményeket, tovább küldés előtt két vagy több közleményre kell bontani, amelyek már megfelelnek a 4.4.15.2.1.5 pont előírásainak. Az ilyen átalakítás során - amennyire az gyakorlatilag lehetséges – a címzett megjelöléseket olyan sorrendbe kell rendezni, hogy a soron következő távközlési központokban a lehető legkevesebb számú újra-feladásra legyen szükség. 4.4.15.2.2 Feladó rész A feladó résznek az alábbi elemekből kell állnia:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes